Twee vas ná moord by Builders WarehouseDie foto is deur Tshepo Lesole van EWN geneem. ŉ Polisiewoordvoerder, kapt. Kym Cloete, sê een van die mans is in die Paulshof area naby die misdaadtoneel opgespoor terwyl die ander man in Berea, naby Hillbrow gevind is. Die polisie soek steeds na die ander twee verdagtes. Die klant is vroeg Woensdagoggend doodgeskiet na ŉ mislukte roof by die winkel. Die rowers wou glo die klant kaap toe hulle op die vlug geslaan het, en is hy doodgeskiet. Cloete het vroeër gesê dat werknemers en veiligheidswagte besig was om die winkel oop te sluit toe hulle deur ŉ verdagte genader is wat ŉ veiligheidswaguniform aangehad het. Cloete sê hulle het hom ingelaat aangesien hy ŉ uniform aangehad het. Hy het hulle met ŉ vuurwapen gedreig en nog drie verdagtes het by hom aangesluit. “Hulle het aangedring op kontant en toe een van die werknemers nie daarin kon slaag om die kluis oop te sluit nie, is hy aangerand.” Massmart sê intussen dat die winkel nie Woensdag oop sal wees nie en dat beraders beskikbaar sal wees vir werknemers en lede van die publiek.